Vika 15

Samandráttur.

Línuskip.Trý ísfiskaskip eru úti. Vit rokna við at øll landa í vikuni. Skipini fáa mest av toski, hýsu og longu. Smáligt fiskarí. Vit rokna við at okkurt av teimum smærru ísfiskabátunum fara avstað í næstum. Tvey frystilínuskip eru við Ísland, eitt við Eysturgrønland og trý undir Føroyum.

Útróður: Streymurin harðnar sum vikan gongur. Veðri verður nakað umskiftandi og so eru páskirnar í vikuni, so vit rokna ikki við nógvum útróðri.

Djúpvatnstrolarar: Báðir liggja við bryggju, men møguliga fer annar avstað í vikuni.

Partrolarar: Seks pør eru til fiskarí. Fiskaríð er misjavnt, okkurt brúkiligt hál inn ímillum. Tey landa sum vikan gongur. Tey fáa eisini nakað av hvítum fiski.

Trolbátar: Allir liggja við bryggju, men vit vanta at fleiri fara avstað í næstum.

Garnaskip: Tvey garnaskip fiska svartkalva. Fiskaríð er brúkiligt. Tvey fiska havtasku. Báðir hava brúkiligt fiskarí. Øll garnaskipini landa í vikuni.

Heinta veðri her

Heinta alla metingina her

 **Mett nøgd**

 Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá línuskipum, trol og útróðrabátum og sum hjáveiða frá øðrum skipabólkum. |  | X |  |
| **Hýsa** | Frá línuskipum, trol og útróðrabátum og sum hjáveiða frá øðrum skipabólkum. |  | X |  |
| **Hvítingur** | Mest sum hjáveiða |  |  | X |
| **Upsi** | Nakað av upsa frá partrolarunum |  | X |  |
| **Brosma** | Mest sum hjáveiða |  |  | X |
| **Longa** | Mest sum hjáveiða | X |  |  |
| **Kongafiskur** | Mest sum hjáveiða |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Frá tveimum garnaskipum og sum hjáveiða frá ørðum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum og sum hjáveiða frá ørðum skipabólkum. |  | X |  |
| **Reyðsprøka** | Bara sum hjáveiða |  |  | X |
| **Tunga** | Bara sum hjáveiða |  |  | X |
| **Blálonga** | Bara sum hjáveiða |  |  | X |